CELEX: 22022D1078
Language: sk
Date: 2022-02-04 00:00:00
Title: Rozhodnutie Spoločného výboru EHP č. 30/2022 zo 4. februára 2022 o nadobudnutí účinnosti rozhodnutia Spoločného výboru EHP č. 371/2021 z 10. decembra 2021 [2022/1078]

30.6.2022   
               
               
                  SK
               
               
                  Úradný vestník Európskej únie
               
               
                  L 175/48
               
            
         ROZHODNUTIE SPOLOČNÉHO VÝBORU EHP č. 30/2022
         zo 4. februára 2022
         o nadobudnutí účinnosti rozhodnutia Spoločného výboru EHP č. 371/2021 z 10. decembra 2021 [2022/1078]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Európskeho parlamentu a Rady (EÚ) 2019/5 z 11. decembra 2018, ktorým sa mení nariadenie (ES) č. 726/2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky, nariadenie (ES) č. 1901/2006 o liekoch na pediatrické použitie a smernica 2001/83/ES, ktorou sa ustanovuje zákonník Spoločenstva o humánnych liekoch (1), a nariadenie Európskeho parlamentu a Rady (EÚ) 2019/6 z 11. decembra 2018 o veterinárnych liekoch a o zrušení smernice 2001/82/ES (2) boli začlenené do Dohody o EHP rozhodnutím Spoločného výboru EHP č. 371/2021 z 10. decembra 2021 (3).
                  
               
                     (2)
                  
                  
                     Rozhodnutie Spoločného výboru EHP č. 371/2021 z 10. decembra 2021 by malo nadobudnúť účinnosť dňom nasledujúcim po doručení posledného oznámenia týkajúceho sa tohto rozhodnutia podľa článku 103 ods. 1 Dohody o EHP,
                  
               PRIJAL TOTO ROZHODNUTIE:
         
            Článok 1
            Napriek článku 5 rozhodnutia Spoločného výboru EHP č. 371/2021 z 10. decembra 2021 uvedené rozhodnutie nadobúda účinnosť dňom nasledujúcim po doručení posledného oznámenia týkajúceho sa tohto rozhodnutia podľa článku 103 ods. 1 Dohody o EHP.
         
         
            Článok 2
            Toto rozhodnutie nadobúda účinnosť 5. februára 2022 alebo dňom nasledujúcim po doručení posledného oznámenia Spoločnému výboru EHP podľa článku 103 ods. 1 Dohody o EHP (*), podľa toho, čo nastane neskôr.
         
         
            Článok 3
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli, 4. februára 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 4, 7.1.2019, s. 24.
         
            (2)  Ú. v. EÚ L 4, 7.1.2019, s. 43.
         
            (3)  Zatiaľ neuverejnené v úradnom vestníku.
         
            (*)  Ústavné požiadavky neboli oznámené.